1 


DISSERTATIO  MEDICA 

I  NAUGURALIS, 

D  E 

DIGESTIONE. 

U  A  M, 

ANNUENTE  SUMMO  NUMINE, 

Ex  Auctoritate  Reverendi  admodum  Viri, 

GULIELMI  ROBERTSON,  SS.  T.P. 

ACADEMUE  EDINBURGENJE  PR.EEECTI, 

NEC  NON 

Ampliffimi  SENATUS  ACADEMICI  confenfu, 

Et  iiobilidimae  FACULTATIS  MEDICAE  decreto; 

Pro  GRADU  DOCTORIS, 

SUMMIS Q_U E  IN  MEDICINA  HONORIBUS  ET  PRIVILEGIIS 
RITE  ET  LEGITIME  CONSEQUENDIS; 

Eruditorum  examini  fubjicit 

JOH ANNES  LUDOVICUS  MANGET, 
Civis  Reipublicae  Genevensis. 

Ubi  ad  cibum  ventum  eft;  nunquam  utilis  eft  nimia  fatietas,  faepe 
inutilis  nimia  abrtinentia  :  Saepe,  fi  qua  intemperantia  fubeft,  tutior 
eft  in  potione  quam  in  elca.  Celsus, 

Prid.  Id,  Junii,  hora  locoque  folitis, 

EDINBURGI:  # 

Apud  BALFOUR  et  SMELLIE, 
Academiae  Typographos. 

t~  ijil— ■  i  ii  i.  — — — —  —  ■  , 

M,D  CC,LXXV, 


I 


/ 


S 


0 


OH  ANNI  JACOBO  MANGET,  M.  D. 


GENEVAE. 

Pater  Carissime, 

Intra  perpaucas  feptimanas  conf criptae  funt 
infequentes  paginae  \  de  quo  tempore  alia  ne~ 
gotia ,  nec  non  frequenter  perturbata  corporis 
valetudo ,  multum  detraxere .  §>uale  cunque 
tamen  opus  fit ,  ne  dedigneris  ;  fed>  ut  reve¬ 
rentiae  amorifque  filii  erga  patrem  tefiimo - 
nium  accipere  velis . 

JoHANNES  LtJDOVICUS  MaNGET. 


*  n  »  1 1  ? 


-1  f  • 

Si  * 


u</ 


r  *s  *  *  > 


v-  V 

i 

w 


i  ;.1 1 


/ 


* 

-  •  i.  .  V  *  *  X 

Ni  •.  ,  -W  «i  -  '--  *  •  •  •  >*  1  /  '•»  - 


!.  <  V  -  *  •  <  i  <*' 

.  *  -  -i  ■»  j  v*  •  V,  V  -  •;  /  V» 


r  .  <  *  r 

»  '  Si  ,  vi  j 


»  #  ^  V 

* 


Digitized  by  the  Internet  Archive 
in  2019  with  fundihg  from 
■  Wellcome  Library 


*■  ■  ", 


• ,  i  VJ  •’  5  '  \ 


*  •  \  ■»  •  '  ; 


*- 


•  ••  v 


-  *  '  \  "  v  V  ■' 

■'  'i"'-  -  ' 


3  *  ’  ‘  r  -  ■* 


. 


' 

J 


https://archive.org/details/b30790682_0003 


DISSERTATIO  MEDICA 


D  E 


DIGESTIONE. 

BREVI  periret  corpus  animale,  nifi  jac¬ 
turae  quas  confianter  patitur  repara¬ 
rentur  alimentorum  ope,  quae  ad  fu- 
menda  moleftis  fenfationibus,  fame  et  fiti 
di£tis,  omne  animal  inducitur. 

Utraque  fenfatio  haud  dubie  eft  affe&io 
nervofa;  verumtamen  ineft  differentia,  de 
qua  nunc  dicendum. 

Fames  ad  ventriculum  merito  refertur ;  vix 
unquam  occurrit  nifi  ventriculus  fit  vacuus ; 
hoc  fine  controverfia  ab  omnibus  conceditur  i 
Quoad  vero  proximam  caufam  iiabiliendam, 
furgit  difficultas. 

Generalis  opinio  fuit,  famem  oriri  ex  ru~ 
gis  tunicae  villofae  ventriculi  fefe  invicem 
linere  fricantibus.  Huic  refponderi  potefl, 
minori  feniibilitate  pollere  nervos,  cum  fuo 
naturali  ftatui  permittuntur,  ut  fit  cum  adefl 
inanitio  ventriculi  ;  majori  autem,  cum  ten- 
fione  gaudent,  ut  fit  cum  alimentis  repletur 
ventriculus.  Si  igitur  frictioni  fames  ad- 
fcribitur,  acrius  obtinebit  ante  cibi  folu- 
tionem ;  quia  alimenta,  licet  jam  in  molli 
flatu  cum  in  ventriculum  defcendunt,  ad 
ftimulandas  nerveas  fibrillas  longe  tamen 
aptiora  effient,  quam  rugae  ipfae.  Praeterea, 
fi  iis  rugis  concedimus  vim  famem  excitan¬ 
di,  alia  furgit  folvenda  difficultas,  fc; li¬ 
cet,  quomodo  irregularia  famis  phaenomena 
excitari  poffint?  Res  enim  ab  omnibus  nota 
eft,  famem  nunc  oboriri,  nunc  evanefcere, 
rurfus  redire,  &c.  Sed,  ex  praefenti  hypo- 
thefi,  fames  continenter  adaugefcere  deberet, 
prout  evacuatur  ventriculus. 

Sunt  alii  quibus  placet  oriri  famem  ex 
ftimulo  quem  praebet  quidam  liquor  in  ven¬ 
triculo  fecretus.  Is  ftimulus  liberius  agere 

dicitur. 

dicitur,  cum  liquoris  efficacia  non  impeditur 
alimentorum  praefentia. 

Piaec  opinio  quidem  optimam  folutionem 
dat  exquiiiti  cruciatus  quem  interdum  pati¬ 
untur  ramelici ;  ied  obnoxia  eft  eidem  ob- 
jedtioni  ac  prior,  fcilicet,  conflans  et  recula- 

re  incrementum  fubiret  fames  ex  caufa  con' 
tinenter  agenti. 

Hanc  tneoriam  tamen  haud  rejicere  ve¬ 
lim  ;  fed,  ex  tupra  didis,  mihi  videtur  pro¬ 
babile,  ftimulantes  caufas  non  per  feipfas 
fufficere  ad  famem  excitandam,  et  eas  acce¬ 
dere  pollea  tantum  :  Idcirco  *,  primos  fenfus 
famis  abfentiae  ftimuli  in  ventriculo  adfcri- 
berem,  quae  fenfatio  quamplunmum  con- 
iuetudine  afficitur ;  deinde,  fi  perdat  fames, 
ac  vires  acquirit,  ad  quamdam  internam,  ct 

non  rite  cognitam,  adionem  ventriculi  recur¬ 
rere  poffumus. 

Famem  urgent  et  excitant  robur  corporis, 
robur  peculiare  ventriculi,  labor  omnis  ge¬ 
neris  quo  corpus  exercetur;  eo  magis,  fi 

praeterea 

praeterea  in  frigido  aere  fumptus  fuerit ; 
nervorum  major  fenfibilitas  famem  quoque 
auget. 

Senfus  quidam  rofionis  in  fame  percipitur. 
Omne  fameiicum  animal  aliquid  amittit  de 
fuo  corpore,  ut  ex  ejus  macie  videre  eft, 
non  fecus  ac  ejus  minuto  pondere.  Pri¬ 
mum  adeps  evanefcit  celeritate  incredibili ; 
definunt  fecretiones ;  immo  ferpentes  abfque 
periculo  mordere  dicuntur ;  admodum  minui¬ 
tur  fanguinis  maffa. 

'  Diutius  fi  inedia  protra&a  fuerit,  dolores 
nafcuntur  vix  tolerandi ;  rumpuntur  vafa, 
ita  ut  fiant  haemorrhagiae  narium  ;  celeriter 
etiam  mens  emovetur  ;  etmorofitas  primum, 
delirium,  deinde  plenus  furor  aliquando  fu- 
pervenit,  mortemque  praecedit. 

Datur  diverfitas  inter  animalia  quoad  faci¬ 
litatem  ferendifainem.  Animaliaquae  ex  prae¬ 
da  vivunt  cibum  fumunt  occafione  oblata  tan¬ 
tum;  ea  famem  ferunt  ad  multo  longius  tem¬ 
pus.  Lupus  dicitur  ad  5  dies  famem  tolerare 
poffe  :  Quin  amplius  referuntur  exempla,  in 
humana  fpecie,  hominum,  fed  potiffimum  foe- 

minarum,  quae  omni  cibo  quocunque  abfti- 
nentes  per  longiffimum  tempus  vixerunt. 
Quanta  tamen  hic  fides  fit  facienda?  non  me¬ 
um  eft  dicere. 

Sitis  caufae  minus  funt  obfcurae.  Procul 
dubio  ad  nervofum  fyftema  referenda  eft ; 
fed  non  immediate.  Oritur  a  fluidorum, 
inopia  in  fyftemate  ;  fi,  nempe,  nimiae  fint 
excretiones ;  oritur  quandoque  ab  acido,  ac 
potiflimum  putrido  ftatu  contentorum  ven¬ 
triculi  ;  faepius  autem  oritur  a  calore  et 
ficcitate  oris,  faucium,  interduinque  totius 
alimentaris  canalis ;  inde  fit,  ut  liquidorum 
ingurgitatio,  quae  eas  partes  humedent,  et, 
in  genere,  quaecunque  fubftantia  refrigerans 
quae  falivae  fecretionem,  et  exhalantium 
vaforum  adionem,  excitare  poffit,  levamen¬ 
tum  quod  poftulat  natura  afferant. 

Non  hic  locus  eft  dicendi  de  remotis  cau- 
fis  quae  fitim  inducere  valent.  Sunt  innume¬ 
rae  :  Vel  partem  tantum  fyftematis,  vel  to¬ 
tum  fyftema,  afficiunt.  In  priori  cafu,  ici  li¬ 
cet,  cum  non  ultra  os  et  fauces  obtinent, 
acidorum  ufus  fufficere  poteft  :  In  pofteriori 

autem,  fi  reipfa  fit  fluidorum  defectus  vel 
acrimonia,  tunc  frequens  fed  parva  quanti¬ 
tate  refrigerantium  liquorum  ingurgitatio 
fit  neceffaria. 

Datur  hic,  non  fecus  ac  in  fame,  diverfi- 
tas,  in  diverfis  animalibus,  quoad  facilitatem 
fitim  ferendi,  immo  etiam  non  fentiendi :  Car¬ 
nivora  infecta,  avefque  rapaces,  omnino  non 
bibunt;  quaedam  animalia  quadrupeda,  quae 
raptu  vivunt,  parum  bibunt  et  raro  :  Ob  pe¬ 
culiares  caufas,  quaedam  animalia  diu  abfti- 
nent  potu,  ut  cameli  et  dromedarii ;  hi,  prop¬ 
ter  aquae  penum, quam  in  ventriculi  profun¬ 
dis  cellulis  inclufam  ferunt. 

Celerior  in  genere  fitis  efl:  necefiitas,  et 
intra  paucas  horas  intolerabilis,  fi  praeterea 
aeftuofum  accefierit  coelum  :  Mors  a  fiti,  per 
putredinem  humorum  et  febrem  acutiffi- 

r. 

mam,  nafci  videtur. 

Alimenta  eae  funt  fubftantiae  quae  dige- 
Ilione  fluidorum  et  folidorum  corporis  natu¬ 
ram  induunt.  Ex  animalibus,  et  vegetabi¬ 
libus,  fed  raro  ex  foffilibus,  petuntur  ;  ex 

hifce 

hifce  potius  petuntur  condimenta .  (De  qui¬ 
bus  infra  dicetur.) 

Sunt  animalia  quae  alterutro  prorfus  vef- 
cuntur,  nullo  infequente  incommodo  quo¬ 
cunque.  Homo  autem  a  natura  ad  omnis 
fubftantiae  alimentaris  promifcuum  ufum 
deftinatus  fuifle  videtur.  Si  enim  ejus  in¬ 
tuemur  fabricam,  quae  ei  inter  carnivora  a- 
nimalia  et  herbivora  media  eft,  plane  confir¬ 
mabitur  aflertio  noftra.  Sunt  ei  dentes  inci-® 
fivi  et  canini,  non  fecus  ac  carnivoris  funt 
molares  aeque  ac  phytivoris  ;  eft  ventricu¬ 
lus  ad  priorum  naturam  multum  accedens  ; 
fed  inteftinorum  tradtus  longior  eft  quam 
in  iis  ;  et  quae  inteftina  craffa  dicuntur,  ei 
funt  largiora. 

Sunt  homines,  immo  vero  gentes  integrae, 
quae  vegetabilibus  fere  omnino  vefcuntur, 
et  optime  valent :  Ne  ullus  eft  autem  qui  a- 
nimali  cibo,  ad  paucos  tantum  dies,  unice 
vefci  poffit  abfque  naufea :  Exinde  concludi 
poteft,  hominem  plus  ad  naturam  phytivo- 
rorum  animalium  accedere. 


Plu- 

Plurimum  inter  fe  differunt  alimenta  re- 
fpedtu  proportionis  nutrimenti  quod  prae¬ 
bent.  Differunt  refpe&u  firmitatis  texturae, 
qua  magis  vel  minus  facile  nutrimentum 
extrahi  poteft.  Differunt  refpe&u  majoris 
minorifve  vifciditatis,  qua  difficilius  vel  fa¬ 
cilius  ab  organis  digeftivis  fuperari  poffunt. 

Animalia,  in  genere,  majorem  nutrimenti 
proportionem  dant,  quam  vegetabilia. 

Animalia  ipfa  inter  fefe  non  multo  mi¬ 
nus  differunt ;  alia  aliis  funt  folubiiiora,  a- 
lia  ad  alcalefcentiam  funt  proniora.  Inter  ea 
quae  in  cibum  recipiuntur  funt  pifces ;  gela- 
tina  quidem  abundant ;  fed,  cum  plerumque 
fit  aquofa  et  tenuis,  minus  praebent  ali¬ 
menti.  Quae  animalia  alba  funt  carne,  to¬ 
tum  fere  Gallinaceum  genus,  optimum  et  fa- 
iuberrimum  alimentum  homini  fuppeditant. 
Ova,  quae  inter  cibum  animalem  recenferi 
debent,  nihil  fere  continent  ni  fi  nutrientem 
fuccum;  fed  concodtu  funt  duriffima.  Cibus 

animalis  differt  etiam  refpeftu  perfpirabilita- 

/  ' 

tis.  Sandtorius  invenit,  carnem  ovinam  maxi¬ 
me  perfpirabilem  effe,  minime  autem  oftreas. 

Cibus 

Cibus  animalis  maximum  robur  corpori 
fuppeditat,  quod  majorem  fanguinis  quanti¬ 
tatem  generat,  et  eum  magis  denfum  ef¬ 
ficit.  In  nimia  proportione  fumptus  pletho- 
ram  producit,  ventriculo,  totique  fyftemati, 
ftimulus  eft ;  denique,  aut  inflammatorios 
ferius  ocius  gignit  morbos,  aut  infirmitatum, 
feminia  in  pofterum  relinquit. 

Ne  ullum,  forfan,  eft  vegetabile  quod  non 
alimentum  alicui  animali  fuppeditare  poffit. 
Homini  autem  delectus  fit  neceffarius;  funt 
venenofa  vegetabilia,  funt  naufeofa,  funt 
amara,  quae  ad  eum  alendum  nequaquam, 
funt  apta.  Ea  igitur  quae  eligenda  veniunt 
funt  dulci  et  blando  fapore  praedita  ;  longe 
majorem  nutrientis  materiae  quantitatem, 
continent;  nam  probabile  eft,  eam  materiam 
nutrientem  potiflimum  conflare  ex  faccharo, 
quod,  cum  quadam  olei  proportione  com¬ 
mixtum,  conftituit  mucilaginem  qui  nutri- 
mentum  praebet.  Haud  tamen  prorfus  funt 
rejicienda  omnia  vegetabilia  acris,  amari,  et 
naufeofi  faporis  ;  quaedam  enim  ex  iis,  prae¬ 
via  preparatione,  innocua,  immo  grata,  pala¬ 
to  ventriculoque  reddi  poffunt» 

In  genere,  molles  et  pulpofae  fubftantiae 
ex  vegetabilibus  concoftu  iunt  faciles. 
Contra  vero,  durae  et  tenaces  funt  difficiles, 
ac  ft  imulum  dant  fyftemati  diutius  in  ven¬ 
triculo  morando. 

Vegetabile  alimentum,  quod  vafa  et  totum 
fyflema  parum  replet,  fanae  mentis  exercita¬ 
tioni  favet ;  cibus  animalis  autem,  gignendo 
calorem,  plenitudinem,  &c.  ejus  fundlionibus 
plurimum  obflat. 

Varietas  in  alimentis,  moderatione  fervata, 
non  tantum  eft  innoxia,  verum  etiam,  in  qui- 
bufdam  cafibus,  fit  neceffaria,  alia  per  alia 
corrigendi  gratia.  Eft  tamen  exceptio  re- 
fpeGu  laSlis  ffimpti  cum  quibufdam  fub- 
ftantiis,  acidis  potiffimum. 

Praevia  ciborum  culinaria  praeparatio  eos 
gratiores  palato  reddit,  ac  eorum  folubilita- 
tem  plus  minufve  mutat :  Ex  cocto  nempe 
animali  cibo,  ejus  fuccus  partim  extrahitur, 
quod  aliquid  de  ejus  folubilitate  detrahere 
debere  videtur ;  fed,  ejus  alcalefcentia  valde  im¬ 
minuta,  minus  ftimulans  fyftemati  praeflatur. 
In  codtis  vegetabilibus,  contra,  eorum  folu- 
bilitas  admodum  augetur  ex  majori  minori- 

ve  aeris  quantitate  quam  continent  extracta 
ignis  adtione,  nonfecus  ac  eorum  iliceo  magis 
evoluto.  Nonne  idem  dici  poliet  (de  fucci 
evolutione,  fcil.)  de  animali  cibo  qui  ean¬ 
dem  actionem  fubiit  ? 

Alia  varietas  in  alimentis  plus  minufve 
necefiaria  confideranda  venit,  fervata  nempe 
proportio  in  potu. 

Potus  folutionem  cibi  folidioris  expedit, 
et  evacuationem  ventriculi  adjuvat :  In- 
fervit  quoque  favendae  chyli  mixturae  cum 
lympha,  quae  ex  omni  corporis  parte  reflu¬ 
it,  fanguinis  fluiditatem  auget,  fluidorum 
in  genere  acrimoniam  minuit,  fecretiones 
promovet. 

Omnes  effiedtus  potus  aqua  fola  produci 
poliunt;  bafis  enim  potus  cujufcunque  aqua 
eft ;  et  liquores,  in  genere,  eo  aptiores  funt 
ad  eos  effe&us  dandos,  quo  majorem  aquae 
quantitatem  continent. 

Omnis  potus  ad  duo  genera  referri  poteft. 

I  mo,  Puram  aquam,  ve!  externarum  fubftan- 
tiarurn  additione  non  multum  immutatam. 
2do,  Fermentatos  liquores.  Hi  funt  magis 
pungentes,  ac  melius  ad  fitim  fedandam  ac- 

commodati ;  os,  fauces,  ventriculumque  fti- 
mulant ;  aciditate  fua  omnem  alkalefcentem 
acrimoniam  abforbent  ;  inteftina  ad  contrac¬ 
tionem  et  foecum  evacuationem  ftimulant ; 
fecretiones  et  excretiones  excitant. 

In  genere,  optimus  potus  cum  vegetabili 
cibo  eft  aqua  pura  ;  et  cum  animali  cibo 
tantum,  fermentati  liquores  interdum  funt 
neceflarii :  Hoc  tamen  cavendum  eft,  fermen¬ 
tatos  liquores  plus  minufve  alcoholis  conti¬ 
nere.  Sunt  praeterea  plurimae  divifiones 
fermentatorum  liquorum  quae  hic  haud  con- 
fiderandae  veniunt. 

Homini  potum  non  naturalem  efie,  neque 
potaturum,  fi  pradcripto  a  natura  vidtu  ve» 
getabili  contentus  viveret,  fuit  conjedura. 
Neleio  an  id  fieri  poffet  quacunque  regione, 
et  quibufeunque  circumflandis.  Haec  con~ 
jedtura  tamen  confirmari  poteft  fingulari  ca- 
fu  molendinarii  cujufdam  in  Anglia,  qui, 
poftquam  ad  aetatis  annum  circiter  quinqua- 
gefimum  laute  vixiffet,  vivendi  rationem 

gradatim  mutavit,  donec  prorfus  vegetabilem 
diaetam  in  ufum  receperit ;  immo  vero  potu 

quo- 

quocunque  abftinuerit,  et  etiam  nunc  abfti- 
neat ;  et  optime  valeat 

Condimenta  eae  funt  fubftantiae  ad  cibi 
noxias  qualitates  corrigendas,  vel  ad  eum  gra¬ 
tiorem  palato  ventriculoque  reddendum,  ac¬ 
commodatae.  Sunt  multiplicia:  Inter  ea  re», 
cenferi  poffunt  aromata ,  pungentes  et  fra¬ 
grantes  fubftantiae,  quae  rurfus  multa  gene» 
ra  comprehendunt ;  de  quibus  autem  nihil 
dicam.  Sal,  in  fere  univerfum  ufum  admit¬ 
titur  ;  fuam  fapidam  qualitatem  optime  fer¬ 
vat,  ventriculum  famulat,  appetitum  incitat, 
ac  excretiones  promovet.  Acida ,  inter  quae 
praeftant  vinum  acetum,  et  fuccus  limonum, 
Saccharum  frequenter  adhibetur ;  eft  grati f- 
fimum  palato ;  fed  ejus  fapor  repetito  ufu  va¬ 
pidus  fit  :  Antifcepticum  eft ;  etenim  obfer- 
vatur  febres  putridas  et  contagiofas  longe 
minus  frequentes  efle  a  tempore  quo  faccha- 
rum  tanta  quantitate  per  univerfum  orbem, 
confumitur.  Nimio  ufu,  tamen,  dentes  vi¬ 
tiare  dicitur ;  quomodo  id  fit,  non  convenit : 
Nonne  oleofae  parti  tribui  poffet,  quae  ma¬ 
jores 

jores  effedus  edet,  fi  tenacius  adhaereat,  ut 
neceffario  fit  ex  facchari  vifcofitate  ? 

Iis  ita  praemiffis,  mihi  evolvendus  eft  ille 
proceffus  animalis  oeconomiae  quo  ingefta 
alimenta  in  chylum  convertuntur,  Digejlio 
fcilicet.  Duo  phaenomena  in  digeftione  fe- 
orfim  confideranda  veniunt,  Solutio ,  vel  cibi 
decompofitio ;  et  Chylificatio . 

Diverfae  fuerunt  opiniones  de  modo  quo 
haec  peraguntur  ;  harum  praecipuas  deline¬ 
are,  ac  ea  quibus  fulciuntur  argumenta,  e- 
vertere  tentabo. 

Ingeniofus  Pitcairne,  omni  folutione  chy- 
mica  fermentationeque  prorfus  rejeda,  ex 
fuppofitione  potiflimum,  menftruum  quod¬ 
cunque  in  ventriculo  animali  eofdern  effec¬ 
tus  operaturum  effe  in  ventriculum  ipfum, 
ad  mechanicas  vires  folas  confugit.  Omnia 
concodionis  ciborum  phaenomena  explicat 
per  triturationem,  ope  ventriculi,  diaphrag¬ 
matis,  mufculorum  abdominaliumque  per- 
adam  :  Difficultatem,  quae  fibi  objici  poflet, 
eandem  quam  opponit  menftrui  exiftentiae 
in  ventriculo;  nempe  ventriculi  tunicas  tri¬ 
turationis  effedui  obnoxias  effe,  non  fecus 


ac 

ac  alimenta  ingefta  folvit,  dicens,  raro  tuni¬ 
cas  ventriculi  ad  mutuos  contactus  pervenire; 
contadus  qui  fiunt  inter  cibos  ,  atterendos, 
et  ventriculi  tunicas  exerceri,  femper  ab  iif- 
dem  ciborum  partibus,  fed  ab  aliis  atque 
aliis  tunicarum  ventriculi ;  et  amplius,  di  Im¬ 
pendium  partium  ex  contadu  vel  attritu  tu¬ 
nicarum  ventriculi  abfumptarum  facillime 
refarciri  a  materia  nutritionis,  cum  nihil  fit 
unde  reficiantur  ciborum  partes  ventriculi 
adione  abrafae :  Inde  explicat  quomodo 
diu  vivere  polfint  vermes  aliaque  animalcula 
in  ventriculo,  quod  motibus  fuis  ab  idibus 
ventriculi  fe  viva  fubducant,  quos  mortua, 
mortuorumve  partes,  evadere  non  poliunt» 
Vim  ingentem  organis  fupra  didis  tribu¬ 
it.  Haec  eft  ejus  computatio ;  dicit  4  Poten- 
*  tias  mufculorum  fe  habere  in  ratione  com- 
4  pofita  longitudinum,  latitudinum,  et  pro- 
4  funditatum  ;  hoc  eft,  in  ratione  folidorum 
4  homogeneorum,  five  ponderum :  Atqui 
4  medium  pondus  mufculi  tertium  pollicis 
4  manus  articulum  fledentis  aequat  grana 
4  122;  fumma  ponderum  mufculorum  ab- 
4  dominis  digeiticm  aptorum  aequat  grana 

«15,126, 

€  15,126,  jam  per  propofitionem  126.  Bo- 
4  relli  (de  motu  animalium)  potentia  flexo- 
c  ris  pollicis  aequat  libras  3,720;  ideoque  ut 
4  fe  habent  grana  122  ad  libras  3,720,  ita 
4  fe  habent  grana  1 5, 1 26  ad  libras  46 1 ,2 1 9/ 
Addit  poftea,  4  Sed,  etfi  nullae  adhiberentur 
4  in  digeftione  vires  mufcuiorum  abdominis, 
4  fufficerent  tamen  vel  ftomachi  vires  rei  pro 
4  votis  gerendae.  Pondus  medium  ftomachi 
4  humani  eft  unciarum  octo ;  adeoque,  calcu- 
4  lum  inftituendo,  fimilem  illi  fuperius  expo- 
4  fito  invenietur  potentia  mufculi  ftomachi 
4  aequalis  ponderi  libraram  12,951/ 

Haec  computatio  admodum  eft  erronea  ; 
fupponit  enim  mufcuiorum  actionem  effe  in 
eadem  proportione  ac  eorum  pondus  ;  quod 
nequaquam  obtinet.  Potius  pendet  ex  eo¬ 
rum  textura,  connexione,  aliifque  circum¬ 
flandis  quae  non  adfunt  in  ventriculo  hu¬ 
mano,  diaphragmate,  ac,  in  genere,  in  orga¬ 
nis  voluntatis  aftui  non  fubjedis. 

Huic  affertioni  objicietur  forfan,  in  avibus 
figna  mechanicae  folutionis  cibi  apparere  : 
Concedam  ;  ab  fur  dum  autem  idem  foret  ex 
analogia  dicere  de  humana  fpecie.  In  avibus, 

nulli 

nulli  funt  dentes  qui  cibum  atterant  ac  com¬ 
minuant,  pariter  ac  in  homine  et  in  aliis  ani¬ 
malibus  ;  deinde,  earum  ventriculus  conflat 
ex  denfis  validifque  mufculis,  atque  dura  et 
firma  membrana  intus  abducitur;  lapillos, 
praeterea,  quaedam  ex  iis,  grani vorae  aves 
fcilicet,  una  cum  alimentis  ingurgitant,  qui 
ad  ea  commolenda  haud  parum  conferunt. 

Suam  corroborat  opinionem  ingeniofus 
vir  obfervando,  melius  abfolvi  ciborum  con- 
codlionem  in  ventriculo  fub  Jove  frigido 
quam  calido;  quae  res  non  aliunde  oriri  po- 
teft,  quam  ab  aufta  mufculari  vi  et  impetu 
ventriculi,  abdominiique  comprimentis. 
Hoc,  ut  poftea  dicetur,  non  magis  facit  ad 
unam  quam  ad  alteram  opinionem. 

Generalis  fuit  opinio,  perfolvi  digeftionem 
ope  fermentationis,  quam  fequenti  modo  de- 
fcripfit  Cl.  MdBride  *.  Cibus  mafticatione 
concifus,  et  cum  faliva  mixtus,  ad  inteftinum 
motum  incipiendum  paratur ;  hic  motus, 
deinde,  moderato  ventriculi  calore,  imrno 
forfan  praecedentis  paftus  reliquiis, excitatur; 

C  '  fed 

fed  certiori  modo  a  falivae  et  fucci  gaftrici 
fermentativa  poteftate  ;  tunc  aer»  qui  folidas 
particulas  coagmentat»  aufugiens,  earum  li¬ 
nio  ftatim  deftruitur,  ac  totum  cum  digef- 
tivis  fluidis  permifcetur  :  Poftea  cibus  exit  e 
ventriculo,  intrat  in  duodenum  inteftinum, 
ubi  omnino  immutatur  ejus  natura  bile,  fuc- 
co  pancreaticoque  additis,  fed  potiffimum 
fermentativo  motu  etiamnum  pergente,  ex 
quo  tandem  oritur  chylus. 

In  hac  defcriptione  fupponitur  vis  fermen¬ 
tativa  falivae ;  contra  vero,  in  111.  Prin- 
gelii  experimentis,  apparet  falivam  infervire 
tantum  ad  fermentationem  coercendam. 

Hoc  deinde  fermentationi  in  ciborum 
concoctione  naturali  objici  poflet,  quod 
omnia  experimenta  quae  ad  mixturae  ali- 
mentaris  folutionem,  fermentationis  ope,  imi¬ 
tandam  tentata  fuere,  plures  horas  poftulave- 
runt;  in  ventriculo  autem,  in  paucis  tantum 
horis  perficitur. 

Concedit  quidem  Pringelius,  fautor  fer¬ 
mentationis  in  ventriculo,  quamvis  vi  falivae 
fermentanti  objecerit,  manifeftam  fermen¬ 
tationem  haud  obtinere  in  fuis  experimentis, 

nifi 

nili  fex  horis  vel  plus  poft  infufionem  in 
phialis  ;  fed  fupponit  lentum  et  infenfibilem 
motum  incipere  ftatim  ac  fermentantes  lub- 
ftantiae  conjunguntur ;  et  ex  analogia  con¬ 
cludit,  particulas  alimentorum  paulo  poft 
ingurgitationem  a  fefe  invicem  disjungi,  in 
chylum  converti,  ladlifera  vafa  ingredi,  ad 
mafiam  fanguinis  convehi,  priufquam  mani- 
feftam  fermentationem  fubeat  alimentum. 

Sed  quid  figniheat  fermentatio,  fi  tantum 
poft  chylificationem  obtinet  ?  An  digeftioni 
multum  favebit,  fi  adeft  cum  fanguine  jam 
commixta  fuerint  alimenta  ?  Ille  autem  in- 
fenfilis  motus,  manifeftae  fermentationis  ini¬ 
tium,  quid  eft  nifi  chymica  folutio  ? 

Praeterea,  ad  omnem  fermentationem  cer¬ 
tus  caloris  gradus  requiritur  ;  in  animalibus 
autem,  quorum  frigidus  eft  fanguis,  ficut 
pifeibus,  quam  celerrime  diffolvitur  cibus» 
Fermentationis  melius  explicandae  caufa  % 
dicitur  fermentum,  vel  putrefeentem  fubftan- 
tiam,  in  ventriculo  conftanter  ineffe,  quae  cum 
vegetabilibus  ingeftis  acefcentem  fermen¬ 
ta- 


#  Cullea’s  phyfiology. 

tationem  producit;  ac  eam  acefcentiam  rur- 
fus  evanefcere, 

Huic  objicerem,  nulla  adeffe  certa  indicia 
conflantis  praefentiae  illius  fermenti  in  ven¬ 
triculo  :  Quo  tamen  conceffo,  folutionem  cibi 
animalis  nequaquam  explicat.  Alia  mitto  ar¬ 
gumenta,  ne,  nimis  probare  volendo,  nihil 
probem. 

Praecipuis  opinionibus  de  ciborum  con~ 
eodione  in  ventriculo  expofitis  ac  refutatis 
quantum  in  me  erat,  ad  eam  quam  amplexus 
fum  exponendam  tranfeo  ;  quod  breviter  a- 
gam. 

Cibus,  in  genere,  ftatim  ac  in  os  recipitur, 
plus  minufve,  pro  duritie,  dentium  actioni 
fu bj icitur.  Dentes  autem  ofleae  ac  duriffi- 
mae  funt  fubftantiae,  utrique  maxillae  im¬ 
plantatae,  cibi  dividendi  commolendique 
caufa ;  eorum  numerus  in  adulto  eft  32.  U- 
trique  maxillae  funt  quatuor  dentes  incifivl , 
quorum  nomen  ufum  indicat ;  duo  canini  vel 

laniarii  didi,  ad  lacerandum  cibum  infervi- 

/ 

unt;  funt  denique  decem  molares,  qui  eum  in 
minutiffimas  partes  reducunt. 

w  it  * 


Haec 


D  E  DIGESTIONE.  21 

Elaee  actio  dentium  falivares  glandulas, 
exhalantes  arteriafque  ftimulat,  eorum  fuc- 
cum  exprimit,  ac  e  cibo  pul taceam  maffam 
facit.  Huc  etiam  concurrunt  varii  mufculi, 
non  fecus  ac  lingua,  quae  mirabili  cum  vc* 
locitate  in  oris  quamcunque  partem  fefe  mo¬ 
vet.  Haec  operatio  manducatio  dicitur. 

Proxima,  deglutitio,  nempe,  eft  cibi  mollem 
in  flatum  redadti  defcenfus  in  ventriculum. 
Via  per  quam  hoc  fit  aefophagus  dicitur  s 
Longus  eft  tubus,  ad  infundibuli  figuram 
accedens,  qui  ex  faucibus  originem  ducit, 
et  m  fupenori  oflio  ventriculi  terminatur» 
Mufcularis  eft  hujus  tubi  fabrica  et  validiffi- 
ma;  ejus  fibrae  mirum  in  modum  funt  dila- 
tabiles.  Lingua,  lateribus  furfum  dudisrin 
vafculi  fpeciem  fadca,  defertur  cibus  ad  fau¬ 
ces,  ubi  periftaltico  motu  totius  canalis  nunc 
deferipti  gradatim  ad  ventriculum  pervenit. 
Hic  tandem  perficitur  alimenti  folutio. 

Fluida  quae  huc  concurrunt  ad  duplex 
genus  referri  poliunt ;  ea  quae  ingeruntur 
alimenti  cauia ;  et  ea  quae  fecernuntur  in 
corpore  ex  communi  maffa.  De  priori  ge- 

nere? 

nere,  fupra  fatis  dictum  fuit ;  nunc  fupereft 
de  fecretis  fluidis  loqui. 

Saliva  oritur  ex  conglomeratis  glandulis, 
quarum  maximae  funt  parotides,  pone  au¬ 
rem  utramque  litae.  Sunt  maxillares,  fub- 
linguales,  et  innumerae  aliae  minores  glan¬ 
dulae,  de  quibus  loqui  non  necefle  eft.  In 
liomine  fano,  faliva  eft  minimo  fapore,  odo¬ 
re,  vel  calore;  magna  fluiditate  gaudet;  dif¬ 
ficilis  eft  in  frigore  coagulatu.  Ejus  fpecifica 
gravitas  eam  aquae  paulo  exfuperat.  Ejus 
integrantes  partes  funt  aqua,  fal,  et  minima 
quantitas  coagulabilis  materiae.  Ejus  ex- 
preffa  quantitas  eft  in  ratione  duritiei  cibi 
mafticati,  non  fecus  ac  ftimuli  faporis.  Sal U 
va,  ut  jam  dixi,  cum  cibo  mafticato  fefe  u- 
nit,  et  etiam  continue  deglutitur. 

Succus  gajlricus  innumeris  oftiis  in  ven¬ 
triculo  effluit;  ejus  natura  non  bene  nota  eft, 
ob  difficultatem  eum  colligendi  purum.  Si 
enim  brevi  poft  paftum  petitur,  nequaquam 
certi  effe  poffumus,  eum  cum  alimento  plus 
vel  minus  non  efle  conjundura  :  Sin  autem 

ferius,  periculum  eft  ne  ftagnatione  depra¬ 
vetur, 

vetur.  Ex  accuratiffimis  experimentis  ta¬ 
men,  falivae  fimilis  admodum  apparet,  fed 
paulo  magis  alcalefcens.  Eft  praeterea  mu¬ 
cus  in  toto  aiimentaris  canali  fecretus. 

Omnia  haec  fluida,  cum  fecreta  tum  in¬ 
gurgitata,  cibum  macerant  et  molliunt ;  qui 
deinde,  auxilio  caloris,  adtionls  ventriculi, 
nec  non  diaphragmatis  et  mufculorum  abdo¬ 
minalium  alternanti  compreffione,  fluidam 
formam  affumit. 

Hujus  proceflus  melius  intelligendi  caufa, 
quid  fit  ventriculus  dicere  haud  abs  re  erit. 
Saccus  eft  membranaceus  in  abdomine  fi  tus, 
tibiam  utricularem  figura  referens  ;  brevior 
eft  ac  fere  rotundus  infoetu;  longior  autem 
in  adulto.  Ad  finiftram  partem  capacior 
eft,  ex  qua  fenfim  decrelcit,  donec  ad  dex¬ 
tram  perveniat,  ubi  fatis  eft  anguftus.  Ma¬ 
xima  elafticitate  gaudet ;  ad  magnum  enim 
volumen  diftendi  poteft  ;  ac  rurfus,  cum  e- 
vacuatur,  ad  parvum  reducitur,  in  helluo- 
nibus,  tamen,  ordinariam  magnitudinem 
conftanter  exfuperat ;  hic  vero  videtur  de- 
ftrui  contradilitas  ex  nimia  ac  frequentiori 
diftentione.  Cum  inflatur,  magis  lurfum 


ver- 

verfus  diaphragma,  quam  deorfum,  turgere 
videtur. 

Ventriculus  quatuor  tunicis  condat,  exti¬ 
ma,  quae  nihil  eft  nifi  peritonaei  continuatio, 
mufculofa,  nervea,  et  villofa.  In  mufculo- 
fa  tunica,  duplex  ftratum  fibrarum  apparet, 
longitudinalium,  fcilicet,  et  circularium. 
Sunt  duo  orificia  ventriculi ;  unum  aliquanto 
fuperius,  aefophago  contiguum,  cardici ;  al¬ 
terum  vero,  in  inteftinum  duodenum  definens, 
pylorus  dicitur.  Ad  hoc  orificium  fit  muf- 
cularium  fibrarum  contradio,  quae  valvulae 
muneribus  fungitur,  et  ventriculum  omnino 
claudit,  cum  diftenditur. 

Igitur  cibus  ventriculum  ingrediens  ejus 
mufcularibus  fibris  ftimulus  eft,  eas  dilatat ; 
haec  dilatatio  alternam  contractionem  exci¬ 
tat  ;  quae  contradio  in  longitudinalibus,  ae¬ 
que  ac  circularibus,  fibris  obtinens,  ambas 
extremitates  propius  ad  fe  invicem  affert, 
et  orificia  claudit,  ita  ut  cibus  nequaquam 
exire  poffit,  donec  folutio  fieri  incipiat;  tunc 
cibo,  ob  fluidam  formam,  minus  fpatium 
occupanti,  relaxatur  paulatim  ventriculus, 

et 

et  repetitis  contradionibus  fluidiffimam  par¬ 
tem  ia  duodenum  propellit. 

Haud  credendum,  tamen,  hanc  mufcula- 
rem  adionem  ventriculi  ullos  triturationis 
effedus  edere  :  Haec  conflans,  immo  fortis 
agitatio,  nihil  agit  nifi  melius  alimenti  par» 
tes  cum  fluidis  permifcendo  ;  et  confequen- 
ter  ejus  decompofitionem  magnopere  ju¬ 
vat. 

Trituratione  fermentationeque,  tanquam 
praecipua  caufa,  rejedis  et  refutatis,  nihil  fefe 
offert  ad  ciborum  concodionem  perfolven- 
dam,  nifi  eorum  chymica  folutio :  Verumta- 
men  illa  fluida  quae  jam  expofuimus  vix  in¬ 
ter  menftrua  recenferi  poflunt ;  ita  ut  nihil 
obftat  quin  dodrinam  ampledar  quam  nu¬ 
per  tam  dilucide  explicavit  et  illuftravit  Do¬ 
minus  H unter  N 

Obfervat  ingeniofus  author,  digeftionem 
mixtae  naturae  effe  procedam  ;  quia*  licet 
ex  principio  vitali  pendeat,  obtinet  tamen 
poft  mortem.  Affirmat  deinde,  animalcula, 
immo  animalculorum  partes  quae  vitali 

D  prim? 

principio  gaudent,  fi  in  ventriculum  inge¬ 
runtur,  nequaquam  ejus  adtionem  pati,  fed, 
ftatim  ac  illud  principium  amittunt,  digeftio- 
ni  obnoxia  fiunt. 

Ex  hoc  phaenomeno  Dominus  Hunter 
explicat  corrofionern  majoris  extremitatis 
ventriculi,  quae  ipfi  faepiffime  apparuit  in 
diffedionibus.  Primo  confpectu,  putavit 
ifiam  corrofionern  antea  fieri  potuiffe,  ac 
mortis  fuiffe  caufam ;  verum,  obfervans  eam 
cum  lethalis  morbi  fymptomatis  nequaquam 
connedi,  et  occurrere  in  iis  potiffimum  qui 
fubitam  et  violentam  necem  patiuntur, 
mentem  mutavit. 

In  pofterioribus  experimentis,  cum  mag¬ 
nam  fimilitudinem  percepiffet  inter  eas  par¬ 
tes  ventriculi  partim  corrofas,  et  eas  partes 
cibi  quae  nondum  perfedam  digeftionem 
fubierant,  phaenomenon  accuratius  explica¬ 
re  potuit ;  ipfi  in  mentem  venit,  illud  ex  di- 
geftione  poft  mortem  obtinente  pendere  pof- 
fe  ;  tunc  enim  ventriculus,  vitali  princi¬ 
pio  orbatus,  vi  iftius  corrolivi  principii  non 
ulterius  refiftere  poterat. 

Analogia 

Analogia  ex  pifcibus  ipfum  in  ifta  opinione 
confirmavit.  Pifces,  in  genere,  ut  bene  no¬ 
tum  eft,  violentam  necem  plerumque  pati¬ 
untur,  et  faepiffime  cum  pleno  ftomacho  : 
In  iis  clare  patet  digeftionis  progreffus  ;  fre¬ 
quenter  alios  pifces,  qui  non  toti  ac  eodem 
tempore  corrofivae  parti  fubjici  poliunt,  abf- 
que  ulla  mafticatione  devorant ;  tunc  una 
pars  devorati  pileis  plus  vel  minus  diffoluta 
obfervatur  ;  altera  vero,  quae  extra  eam  par¬ 
tem  verfatur,  intadta  apparet. 

Alterum  phaenomenon  quod  in  digeflione 
confiderandum  fupereft,  Chylijicationem  di¬ 
co  *  ;  quid  fit,  nomen  fatis  indicat.  Alimen¬ 
tum,  licet  jam  ad  fluidam  formam  redadtunx 

fuerit,  aliam  tamen  quafi  naturam  induere 

'  \ 

debet,  priufquam  maffae  generali  fefe  imrxii- 

fceat.  Hoc  autem  novum,  fluidum  chylus 
denominatur;  ad  ladtem  colore  et  natura 

multum  accedit ;  blandi  eltfaporis  ;  levis,  ita 

ut 

#  Voce  ajpmilatiene  -utantur  nonnulli  in  eandem  fae- 
pe  fententiam;  alia  tamen  voce  utor,  licet  minus  ufi- 
tata,  omnis  aequivocationis  vitandae  gratia;  ajfnnilatio 
enim  converfionem  alimentorum  in  materiam  anima¬ 
lem  proprie  figniucat. 


28  DE  DIGESTIONE. 


ut  fanguini  innatet ;  paululum  acefcens  eft  ; 
aeri  expofitus  coagulatur.  Magnam  aquae 
proportionem,  coagulabilem  fubftantiam,  et 
oleofam  partem,  continet. 

In  inteftinis  tenuioribus  potiffimum  fieri 
videtur  chylificatio,  immo  forfan  in  iis  fo- 
lum.  Eorum  periftakico  motu  a  mafla  ali- 
mentari  feparatur  chylus ;  abforbetur  lacteis 
vafis,  (ex  colore  fluidi  fic  denominatis)  ad 
thoracicum  dudtum,  inde  ad  fanguinis  maf- 
fam,  defertur.  Foeculenta  pars  autem  iter 
fuum  pergit  per  inteftinorum  tractum,  tan¬ 
dem  ano  evacuatur. 

Converfio  cibi  foluli  in  chylum  locum  ha¬ 
bet,  fi  ve  ex  animalibus  et  vegetabilibus,  fi  ve 
ex  utrifque,  alimentum  fit  defumptum.  Hoc 
conflans  ac  uniformis  chyli  natura  confirmat, 
non  fecus  ac  laclea  vafa  animalium  quae  quo¬ 
cunque  cibo  vefcuntur ;  ea  nempe  albo  fucco 
repleta  videri  poffunt  per  aliquod  tempus 

Sunt  duo  fluida  quae  procul  dubio  ad 

chvlificationem  maxime  concurrunt.  Bilem  y 

* 

jiiccum  pancrcciticumque  volo.  Elie  ex  pan¬ 
create  fecernitur,  oblonga  glandula  quae 

tranf- 

tranfverfim  fuper  fpinam  jacet,  duodenum 
inteftinum  inter  et  lienem  :  Muco  ex  paro¬ 
tide  glandula  fecreto  fimilis  efle  dicitur ;  non 
tam  vifcidus,  fed  magis  falinus  eft.  Ejus: 
dudus  excretorius  cum  biliaribus  dudibus 
unitur,  ac  in  duodeno  terminatur.  Copia 
fecreta  incerta  eft;  videtur  tamen  non  exigua 
effe. 

Bilis  hepate  fecernitur,  ex  quo  tranfit  in 
veficulam  fellis,  ubi  ftagnat  donec  ad  uftira. 
oeconomiae  animalis  requiratur.  Bilis  igi¬ 
tur  merito  diftinguitur  in  bilem  hepaticam , 
eam  nempe  quae  ex  hepate  immediate  flu¬ 
it  ;  et  cyjlicam  bilem,  eam  quae  in  vefi cu¬ 
la  fellis  repentur.  Vifcidus  eft  liquor,  fufci 
coloris,  amari  faporis,  fibi  ipfi  peculiaris  0- 
doris,  Non  eadem  eft  tamen  in  quibuf- 
cunque  circumflandis ;  praeterquam  quod 
in  quibufdam  morbis  plus  vel  minus  affici¬ 
tur,  in  foetu  minimo  colore  et  fapore  gaudet. 
Variat  colore,  interdum  viridis,  interdum  ni¬ 
gra  reperitur ;  variat  etiam  conliftentia:  In  ge¬ 
nere,  vifcidior  eft  cyftica  bilis  quam  hepatica. 
Cum  aqua,  five  ebullienti  live  frigida,  per¬ 
fecte  feie  mifcet,  non  iecus  ac  cum  lade ; 


cum 

cum  oleo  autem  fefe  mlfcere  negat.  Spiri¬ 
tu  vini  et  acidis  coagulatur  ;  inde  viridem 
aflumit  colorem  ;  moderato  calori  expolita, 
magnam  evaporationem  patitur.  Ex  aquae 
larga  proportione,  falina,  coagulabili,  et  co~ 
lorifica  materie,  conflare  videtur.  De  hac 
coloranti  materie  diverfae  fuerunt  opiniones ; 
quidam  ferro;  Cei.  Maclurg  autem,  plurimis 
experimentis  nixus,  eam,  nec  non  ejus  fapo- 
rem,  tribuit  phlogifto.  Maxima  apparet  a- 
nalogia  bilem  inter  et  fanguinem. 

Hic  rurfus  confirmatur  opinio  noftra  ; 
fcilicet  ex  bile  acidis  coagulabili ;  fi  enim  fit 
acetofa  fermentatio,  ut  contendunt  multi,  a- 
cetum  fluidum  e  pyloro  exiens  bilem  in  duo¬ 
denum  fluentem  coagulabit  ;  hoc  autem  in 
fano  flatu  non  accidit.  Nullum  igitur  dubi¬ 
um  effe  poteft,  quin  blandae  naturae  fit  bilis, 
et  ad  adionem  inteftinorum  ciendam  potiffi- 
mum  inferviat. 

An  chylus  eft  nova  productio,  fcilicet, 
tertium  quid ,  quod  ex  fermentatione  oritur ; 
an  tantum  eft  nova  combinatio  principiorum 
antea  exiftentium,  fed  alia  forma,  in  ingeftis 
alimentis  ?  Pofteriorem  quaeftionis  partem 

ara- 

amplector,  quae  exquibufdam  confiderationi- 
bus  probabilior  mihi  videtur. 

Omnis  fermentationis  plus  vel  minus  pel¬ 
lucida  eft  produ&io ;  chylus  autem  album  eft 

fluidum.  Chyli  conftituentes  partes  ex  ali¬ 
mentorum  analyfi  dantur  ;  inde  faltem  con¬ 
cludi  poteft,  non  neceffariam  effe  fermenta- 
tionem.  Producitur  chylus  ex  quavis  ali— 
mentari  fubftantia,  fimplici  vel  compofita, 
animali  vel  vegetabili ;  fermentatio  autem 
fermentantes  fubftantias  diverfae  naturae  re¬ 
quirit.  Impregnari  poteft  chylus  pro  natu¬ 
ra  alimentorum  quae  in  ufum  recipimus  ; 
verum  per  fermentationem  plerumque  eva- 
nefcit  omnis  impregnatio. 

Expolita  digeftionis  dodtrina,  qualis  fefe 
offert  in  bona  corporis  valetudine  ;  quae¬ 
dam  dicenda  fuperfunt  de  iis  affedionibus 
quae  eam  laefam  effe  offendunt ;  nec  non  de 
iis  remediis  quae  illi  opem  ferre  poiTunt. 

Ac  primum,  cibi  appetitus  ipfe  plurimis 
et  maximis  deviationibus  a  fano  ftatu  ob¬ 
noxius  eft.  Praeter  modum  augetur  quan¬ 
doque,  ut  fit  in  halimo ,  fame  canina ,  &c* 

*  Bulimus  dicitur,  cum  famem  non  fatiatam 
animi  deliquium  fequitur ;  fames  canina , 
ubi  voracius  ingefta  cito  revomuntur.  Fa¬ 
mes  lupina ,  ubi  celeriter  ano  rudus  expellun¬ 
tur.  Horum  caufae  quodammodo  intelligi 
poffunt  ex  iis  quae  d tfame  fupra  dixi. 

Imminuitur,  aut  prorfus  aboletur,  in  dy- 
furexia ,  anorexia ,  &c.  vel,  ob  propriam  af¬ 
fectionem  ventriculi,  ex  foedis  ejus  conten¬ 
tis,  ex  nimia  faburrae  copia,  muci,  &c.  ex 
atoma  ipfius  ventriculi.  Vel  ob  affe&io- 

nem  partium  quae  per  confenfum  cum  ven¬ 
triculo  conne&untur,  cerebri,  fcilicet,  geni¬ 
talium,  abdominalium  vifcerum,  articulatio¬ 
num,  ut  in  arthritide.  Ex  extremorum  vafo- 
rum  atonia,  ut  in  frigido  febris  ftadio. 

Tandem  cibi  appetitus  depravari  poteft, 
ut  fit  in  malacia ,  (v.  g.)  pica,  '&c.  Malacia 
faftidio  aliorum  ciborum  addit  appetentiam 
vix  fuperabilem,  ac  voracitatem  ad  certum 
edulii  genus  determinatam.  Pica  abfurda, 
inufitata,  nec  efui  apta,  immo  etiam  horribi¬ 
lia,  concupifcet  ac  avide  devorat.  Hi  morbi 

autem, 

autem,  cum  caufas  tam  obfcuras  agnofcant, 

1 ■ 

de  iis  loqui  ultra  vires  meas  effet. 

Quoad  morbidas  affectiones,  ciborum  con- 
coCtionem  ftridius  fpe&antes,  eas  fub  uno 
eodemque  genere  recenfere  longe  minus 
laboriofum  erit ;  quod  fub  nomine  dyfpepftae 
confiderandum  venit. 

Culleni  definitio  haec  eft  :  *  Ventriculi 
4  funCtio  idiopathice  turbata,  per  anorexiam, 
4  naufeam,  vomitum,  inflationem,  ruChtm, 
4  ruminationem,  cardialgiam,  gaftrodyniam, 
4  et  alvum  plerumque  aftri<ftam,  indicata.* 

Quid  fit  anorexia  jam  dixi ;  nanfea  fafti- 
diofa  eft  ventriculi  commotio,  quae  materiae 
eo  contentae  eruCtationem  excitat ;  hic  bre¬ 
vi  poft  paftum  accedit;  cum  fortius  agunt 
caufae,  fit  vomitus ,  quo  ventriculi  contenta, 
faepe  cruda,  per  os  cum  impetu  expelluntur. 
Haec  occurrunt,  fi  irritabilior  fit  ventriculus 
quam  ut  alimenti  praefentiam  ferat. 

Inflatio  eft  flatulenta  immoderataque  flo- 
machi  diftentio.  In  optimo  quidem  ftatu 
valetudinis,  inter  digeftionem  diftenditur 
ventriculus  in  majori  proportione  quam  in- 
geftorum  volumen,  ex  aere  nempe  in  ali— 

E  mentis 


34  DE  DIGESTIONE. 


mentis  contento  ac  fixo  qui  nunc  extricatur. 
Si  autem  debilitatus  eft  ventriculus,  vel  de¬ 
ficiunt  fluida,  ille  aer  non  eadem  facilitate 
acolim  rurfus  ablorbebitur  ;  igitur  remanebit 
extricatus,  et  pro  quantitate  plus  vel  minus 
inflabit  ftomachum,  donec  per  orificia  con- 
ftrida  exitum  libi  faciat,  non  tamen  fine 
ftrepitu. 

Ructus  plerumque  acidi .  Hoc  debilem 
actionem  ventriculi  indicat ;  etenim,  fi  ali¬ 
menti  folutio  non  rite  perficitur,  diutius  in 
ventriculo  detinebuntur  ingefia,  cujus  ex 
calore  nafcetur  fermentativus  procefius,  et 
faepe  ad  acidum  ufque  progredietur. 

Ruminatio  eft  {olidiorum  alimenti  parti¬ 
um  e  ventriculo  ad  os  retrogradus  motus. 
Occurrit  in  brutis,  nec  perturbata  tamen 
concoctione,  placide  tantum  manducationem 
redintegrant.  In  corpore  humano  autem 
tale  nunquam  accidit,  nifi  fiat  difficilior  folu¬ 
tio.  Etenim,  inter  digeftionem,  folidiores 
partes  fuper  eas  jam  ad  fluidam  formam 
redaCtas  fluCtuant ;  fi  vero  fibrae  ventriculi 
tonum  amiferint,  inordinatus  fiet  earum  mo¬ 
tus,  graviores  partes  forfan  ad  inferius,  le¬ 

viores  autem,  folidiores  nempe,  per  fuperius- 
oriticium  ventriculi  furfiim  propellentur : 
Huic  addi  poteft  extricatus  aer,  qui  cum. 
quodam  impetu  eas  in  altum  fublevabit. 

Canhalgia.  Hic  vulgo  intelligitur  quaecun¬ 
que  ventriculi  affedio  dolorem  afferens. 
Stridius  autem  fignifidat  moleftam  fenfatio- 
nem  fupesius  orificium  ventriculi  afficientem, 
€x  acrimonia  quavis  infolita  illi  applicata, 
praefertim  fi  fit  au&a  ejus  lenfibilitas,  ut  fit 
cum  muco  proprio  orbatur. 

Gaftrodynia  cujufdam  partis  ventriculi  fpaf- 
modica  affe&io  e  fle  videtur;  hic  fpalmus  au¬ 
tem  ab  atonia  originem  ducit. 

Alvus  plerumque  adflridla.  Hic  ab  atonia 
totius  alimentaris  canalis  procul  dubio  ori¬ 
tur.  Ejus  contenta  enim  mulcularium  fi¬ 
brarum  a&ione  periftaltice  propelluntur,  qua 

a&ione  deficiente,  ulterius  progredi  neque¬ 
unt. 

Nunc  quid  eam  atoniam,vel  mulcularium 
fibrarum  debilitatem,  inducere  valeat,  inqui¬ 
rendum. 

Dyipepfiae  remotae  caulae,  vel  in  ventri- 
gulum  ipfum  immediate  agunt,  vel  per  con- 

fenfums 

fenfum,  in  alias  partes,  immo  totum  fyftema 
primarie  agendo  j  de  priori  modo  tantum  lo* 


quar. 

Sedativorum  nimius  ufus  inter  eas  vires  de¬ 
bilitantes  recenferi  poteft.  Sedativa  ea  funt, 
quae  nervofi  fyfte  matis  energiam  minuere 

valent.  Haec  ventriculi  fibris  applicata,  quo 

• 

frequentius  et  largiori  quantitate,  eo  magis  e- 
arum  vigorem  minuent,  donec  earum  adtio- 
nem  tandem  prorfus  perturbent.  Plurima 
ea  fedativa  facultate  gaudent,  quae  hic  fin- 
gulatim  confiderare  longius  effet. 

Stimulantia  dicuntur,  ea  quae  fyftematig 
nervofi  excitant  energiam.  Eorum  adtio 
vel  mechanica,  vel  chemica  eft.  Lege  noftri 
fyftemaiis  excitamentum  femper  fequitur 
collapfus ;  fic  ftimulantium  ufui  fuccedet  de¬ 
bilitas,  eo  major  quo  frequentior  fuerit  fti¬ 
mulantium  applicatio,  et  quo  fortiores  fue¬ 


rint  ftimuli. 

Relaxantia ,  inter  quae  eminent  liquores 
calidi,  theoria  experientiaque  confirmatur 
Confiftit  enim  fibrarum  tonus  in  quadarr 
rigiditate.  Quid  autem  aptius  erit  ad  ean 
deftruendam,  quam  calor  et  humor  conjunc- 

v.  i  v  i  i  -  ■  -  1  "  •  « 

ii  ?  Ac  fane,  longe  frequentius  occurrit 
dyfpepfia  a  tempore  quo  theae  ulus  tam  ge¬ 
neraliter  invaluit. 

Ventriculi  nimia  dijlentw.  Haec  caufa  fa¬ 
tis  efl  evidens.  Elafticum  corpus,  fi  diutius 
ultra  tonum  diftrahitur,  ac  poftea  relaxatur, 
non  eadem  vi  ac  antea  fefe  contrahet.  Idem 
de  ventriculo  dici  poteft,  et  quidem  illuftra- 
tur  helluonum  exemplo,  de  quibus  fupra. 

Praeter  folidorum  atoniam;  peccare  pof- 
funt  lecreta  fluida  quae  ad  digeftionem  re¬ 
quiruntur  ;  vel  qualitate,  vel  quantitate  de¬ 
ficere  poffunt.  Saliva,  verbi  gratia,  fi  defi¬ 
cit,  vel  fi  qualitate  vitiatur,  non  poteft  quin, 
quodammodo  perturbetur  digeftio.  Hoc  ex¬ 
perientia  confirmat ;  ii  enim  qui  nimis  ex- 
fpuunt  falivam  aciditate  in  ventriculo,  ano¬ 
rexia,  &c.  laborant.  Bilis ,  fi  nimia  quanti¬ 
tate  fecernatur,  violento  motu  inordinatoque 
agitabuntur  inteftina ;  inde  cholera  morbus * 
Contra  vero,  fi  deficit,  folito  ftimulo  defici¬ 
ente,  alvus  adftrifta  fiet. 

De  digeftionis  pathologia  paucis  didtis, 
ad  remedia  nunc  devenio»  Praecipua  iymp- 
tornata  ad  atoniam  retuli ;  corrigenda  eft 

igitur  atonia.  Sed,  priufquam  id  aggrediam 
irmr,  omnigena  colluvies  quae  colligitur 
in  ventriculo  fit  neceflario  abluenda.  Ex¬ 
hibendum  eft  emeticum,  quod  plenam  vo¬ 
mitionem  excitet.  Efficitur  vomitus  moti¬ 
bus  fpafmodicis  faucium,  aefophagi,  ventri¬ 
culi,  inteftinorum,  diaphragmatis,  mufcqlo- 
rura  abdominalium  inter  fefe  confpirantiiim ; 
quum  vero  vomitus  caufae  eadem  vi  non 
femper  agant,  non  credendum  omnium 
quas  enumeravi  partium  adionem  in  omni 
cafu  requiri ;  ventriculi,  diaphragmatis,  et 
mufculorum  abdominalium  ope  tantum,  ple¬ 
rumque  peragitur. 

Ad  vomitionem  irritamenta  poene  funt  in¬ 
numera  ;  fed  plus  vel  minus  fortiter  agunt, 
pro  varia  fyftematis  irritabilitate.  Interdum 
forfan  ftimulo,  faepiffime  autem  fedanti  vi, 
agere  videntur  ;  quod  conflanti  experientia 
confirmari  poteft. 

Praeter  evacuationem  ope  emetici  impe¬ 
tratam,  mufcularis  adtio  magnopere  excita¬ 
tur,  emulgentur  pancreatici  biliarefque  duc¬ 
tus,  &c. 


Parum 

Parum  intereft  quomodo  excitetur  vomi¬ 
tus.  Aqua  tepida  fola  faepe  fufficiet ;  aliter, 
nihil  obflat  quin  quaedam  ingrata  amara  et 
adjungantur,  feu  quaevis  alia  ftimulans  fub- 
flantia. 

Praeftat  autem  t artarum  emeticum ;  tutius 
certiulque  ventriculum  evacuat,  et  quemvis 
effedtum  optatum  dare  poteft  pro  quantitate 
admini (Irata  ;  vel  naufeam  tantum,  vel  vo¬ 
mitionem  plenam  inducit,  immo  etiam  in- 
teftinorum  et  aliorum  vifcerum  abdomina¬ 
lium  aditionem  excitat. 

Nunc  ad  tonum  ventriculo  reddendum 
progredimur,  per  applicationes  ad  ventricu¬ 
lum  ipium,  vel  ad  univerfum  fyftema.  Sti¬ 
mulantia  primum  tentari  poffunt,  aromata , 
fcilicet,  fofiilia  acida ,  &c.  Haec,  ventriculi 
aditionem  ciendo,  muci  et  gaftrici  fucci  fecre- 
tionem  augendo,  digeftioni  multum  fave¬ 
bunt  ;  fed,  cum  repetitione  vim  flimulantem 
amittant  flimuli,  et  ut,  jam  dixi,  collapfu  in 
eadem  proportione  ac  excitamento  femper 
flipentur,  ad  flabilioris  effedlus  remedia  re¬ 
currendum  eft. 


Tonica 9 


40  DE  DIGESTIONE. 


Tonicay  nempe,  amara ,  et  metallicae  prae¬ 
parationes.  Inter  amara  eminet  cortex  Pe~ 
ruvianus ;  ex  amara  cum  aromatica  fubftantia 
cdnjtm&a  conftare  videtur;  adftringenti  qua¬ 
litate  infigni  pollet.  Non  inter  omnes  con¬ 
venit  de  ejus  modo  operandi ;  alii  conten¬ 
dunt,  illum  agere  in  fluida,  alii  vero  affir¬ 
mant,  ac  fere  demonftrant,  ejus  primariam 
ac  praecipuam  operationem  effe  in  fyftema 
nervoium. 

Nulla  pharmaceutica  praeparatio  hic  re¬ 
quiritur  ;  hujus  medicamenti  virtus  multo 
infignior  erit,  fi  immutatum  adminiftratur, 
fed  vino  tantummodo  commixtum.  Haud 
quidem  expeefandum  eft,  debilem  ffomachum 
largam  quantitatem  abfque  moleftia  reci¬ 
pere  poffe ;  idcirco  parvis  fed  repetitis  dofi- 
bus  ingurgitandum  eft. 

Metallicae  praeparationes  quaedam ,  inter 
quas  chalybeiae  eligendae  veniunt ;  chalybs 
enim  tonica  vi  et  corroboranti  gaudet.  Si 
parva  quantitate  adhibeatur,  tutum  eft  re¬ 
medium,  lentum  autem.  Ejus  efficaciffima 
exhibitio  in  mineralibus  aquis  effe  dicitur ; 

quam- 


DE  DIGESTIONE.  41 

quamvis  in  earum  efficaciam  tam  acriter 
infurrexerit  ornatus  vir  *. 

Aqua  frigida  fola  potens  eft  tonicum,  et 
quod  plus  eft,  facile  ac  fine  magno  fumptu 
comparatur. 

Fruitra  tamen  reficietur  ftomachus  per 
medicamenta,  fi  non  in  alteram  partem  tale 
regimen  obfervatur  quod  cum  iis  concurrere 
poffit. 

A  remotis  caufis,  quantum  fieri  poteft,  ca*= 
vendum  ;  acefcentia  edulia  fedulo  vitanda  ; 
ea  tantum  quae  jam  fermentationis  fuffici- 
entem  gradum  fubierunt,  nec  non  ignis  ac¬ 
tionem,  abfque  periculo  fumi  poffunt.  Idem 
eft  de  potu  ;  aqua  pura,  in  genere,  ut  fupra 
dixi,  optimus  eft  potus ;  fed,  fi  ad  magis 
pungentes  liquores  pellitur  animus,  fortiora 
ac  generofiora  vina  anteponenda  funt ;  his 
enim  ineft  fatis  magna  alcoholis  "proportio, 
qui  ulteriori  fermentationi  refiftere  valet. 
Ea  cerevifiae  fpecies,  porter  didta,  innoxia  eft 
etiam.  Potus  autem  qui  optime  huic  mor¬ 
bo  convenire  videtur,  utpote  ab  omni  fer- 

F  men- 

*  Mr  Martineau,  in  a  diflertation  on  miner al  nvaters , 
read  before  the  medica!  fociety  laft  winter. 

mentatione  omnino  fecurus,  aqua  eft  cum 
fpirituum  ardentium  parva  quantitate  com¬ 
mixta. 

Superfunt  ea  tonica  quae  in  univerfum 
fyftema  operantur,  {z\Y\zzt  frigus  et  exercita¬ 
tio . 

Optima  frigoris  adminiflratio  per  balneum 
fit.  Mirifice  fyftema  corroborat,  extremo¬ 
rum  vaforum  aftionem  ftimulat,  perfpira- 
tionem  promovet,  appetitum  acuit,  &c. 

Obfervatur,  hiemem  dyfpepfia  laboranti¬ 
bus  in  genere  effe  inimicam ;  inde  concludunt 
quidam,  noxium  effe  frigus ;  hoc  autem 
coeli  vicifhtudinibus,  ea  tempeftate  tam  fre¬ 
quentibus,  potius  tribuendum  mihi  videtur. 

Omnia  tandem  ad  perfeftionem  perducen¬ 
da  funt  exercitationis  ope,  fine  qua  vix  quid¬ 
quam  in  valetudinem  proficeretur.  Mode¬ 
rata  exercitatione  utendum,  nec  ad  laffitudi- 
nem  ufque.  Id  genus  exercitationis  hic  ac- 
commodatiflimum  cPtgeJlatio  ;  fub  qua  vec¬ 
tio*  equit  at  io ,  navigatioque ,  confiderari  pof- 
funt:  Non  mihi  tempus  eft  uniufcujufque 
commoda  incommodaque  feorfim  invelti- 
gare;  equitationem  vero,  cum  mihi  ante  om- 

nia  arrideat,  non  poflutn  quin  fedulo  prae- 
cipiam ;  in  ea  enim  conjunguntur  utilitas 
atque  voluptas  ;  ejufmodi  eft  exercitatio  ut 
ad  arbitrium  geri,  nec  non  ad  quamvis  cir¬ 
cumflandam  accommodari  queat* 


